VEGA præsenterer
**Anmelderroste og anbefalede Linnea Henriksson giver første danske koncert**
*Den hjertevarmende, svenske sangerinde Linnea Henriksson er blevet kåret som ”Årets Artist” ved svensk P3 Guld i 2012. Hendes debutalbum var desuden det mest spillede album på Spotify i Sverige sidste år, og hun er nu klar til for første gang at indtage en dansk scene. Dette sker torsdag den 25 september i Ideal Bar, efter at Henriksson imponerede en af VEGAs bookere med sin koncert på dette års Öresundsfestival.*

Den svenske sangfugl, [Linnea Henriksson](http://linneahenriksson.se/), kunne godt gå hen og blive et navn, som vil være på manges læber dette efterår. Ikke nok med, at hun leverer koncerter i særklasse, så er sangerindens seneste album, *Du söker bråk, jag kräver dans*, blevet rost til skyerne i hjemlandet Sverige.

**Der er én vej – og det er frem**Linnea er netop nu aktuel med hendes nyeste single, ”[Cecilia](https://www.youtube.com/watch?v=TlZoLNUBEvI)”, som er at finde på den svenske darlings andet album, *Du söker bråk, jag kräver dans* - et album der er blevet spået til at blive et massivt vinterhit af avisen Aftonbladet.

Derudover har sangerinden haft stor succes med sangen, ”[Halmstad](https://www.youtube.com/watch?v=VOIXeGGFH0A)” fra samme album, der bl.a. har været den mest spillede sang hos P3 i Sverige, og som lige så stille bevæger sig op ad på den norske P3 airplay liste også.

**En overbevisende debut**Alle svenske øjne hvilede på Linnea Henriksson under hendes deltagelse i ”Idol” tilbage i 2010, som indbragte Henriksson en fjerdeplads i konkurrencen. Siden deltagelsen har karrieren taget fart for den 27-årige sangerinde, som har udgivet både debutudgivelsen, *Till mina älskade och älskare, fra 2012*og hendes andet album*, Du söker bråk, jag kräver dans*, i år.

Linnea Henrikssons debutalbum, *Till mina älskade och älskare*, indbragte bl.a. sangerinden prisen som ”Årets Artist” ved den svenske udgave af P3 guld i 2012, samt første pladsen på Spotifys albumliste i Sverige.

**Imponerende performance**
Linnea Henriksson spillede til stor begejstring på dette års Öresundsfestival, hvilket bl.a. indbragte den svenske sangerinde [5 stjerner fra Gaffa](http://gaffa.dk/anmeldelse/84612%22%20%5Ct%20%22_blank), der roste Linnea Henriksson for hendes spilleglæde, overskud og fængende popmusik uden for mange klicheer.

En af de tilstedeværende til Linnea Henriksson koncerten ved Öresundsfestival i år var VEGAs booker Lene Kristoffersen, som også kun har rosende ord til overs for den charmerende svensker:

”*Vi glæder os til besøg af Linnea Henriksson. Hun var én af de artister, jeg oplevede på årets Öresundsfestival, som gjorde størst indtryk. Det er en fornøjelse for første gang at kunne præsentere hende indenfor i VEGA.”*

**Fakta om koncerten**
Linnea Henriksson (SE)
Torsdag den 25. september kl. 20
Ideal Bar, Enghavevej 40, 1674 Kbh.
80 kr. + gebyr
Forsalg via VEGAs hjemmeside og Billetnet.
[Læs mere og køb billet til koncerten med Linnea Henriksson.](http://vega.dk/arrangementer/linnea-henriksson-14860.html%22%20%5Ct%20%22_blank)

*For yderligere oplysninger kontakt venligst*
Debbie Camilla Andersen
Kommunikationsmedarbejder, VEGA
da@vega.dk